2020. gada 16. aprīlī Rīkojums Nr. 178

Rīgā (prot. Nr. 24 60. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Labklājības ministrijai (Valsts sociālās apdrošināšanas aģentūrai) finansējumu, kas nepārsniedz 2 908 280 *euro*, lai nodrošinātu darbiniekiem, kuri saņem dīkstāves pabalstu, piemaksu 50 *euro* apmērā par katru apgādībā esošu bērnu vecumā līdz 24 gadiem, par kuru attiecīgajam darbiniekam uz dīkstāves pabalsta piešķiršanas dienu tiek piemērots iedzīvotāju ienākuma nodokļa atvieglojums.

2. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši nepieciešamajam apmēram.

Ministru prezidents A. K. Kariņš

Labklājības ministre R. Petraviča